VIIENDA KOOSSEISU

MÄÄRUS

Haapsalu,								27. jaanuar 2006 nr 04

Haapsalu Linnavolikogu 19.12.2003
määrusega nr 27 kehtestatud “Sotsiaaltoetuste
määramise ja maksmise korra” muutmine

Juhindudes sotsiaalhoolekande seaduse § 8 p 2, § 23 p 1, kohaliku omavalitsuse korralduse seaduse § 6 lg 1, lg 3 p 1, § 22 lg 1 p 5, § 23, Haapsalu põhimääruse § 12 lg 1 p 5, § 62 ja haldusmenetluse seadusest, Haapsalu Linnavolikogu määrab:

1.	Muuta sotsiaaltoetuste määramise ja maksmise korda alljärgnevalt:
1.1.	muuta punkti 1 sisu ja sõnastada järgmiselt:
“1. Sotsiaaltoetuste määramise ja maksmise kord sätestab kohaliku omavalitsuse korralduse seaduse ja sotsiaalhoolekande seaduse alusel Haapsalu linnaeelarvest ja riigieelarvest Haapsalu linnale toimetulekutoetuse määramiseks ja maksmiseks eraldatud rahalistest vahenditest linnaelanikele täiendavate sotsiaaltoetuste määramise ja maksmise tingimused ning korra.”

1.2.	muuta punkti 2 alapunkti 2.3. ning sõnastada järgmiselt:
“4) vähekindlustatud perekond on leibkond, kelle iga liikme netosissetulek kuus peale eluasemekulude mahaarvamist on alla riiklikult kehtestatud toimetulekupiiri kahe ja poole (2,5) kordset määra.”

1.3.	muuta punkti 20 alapunkte 20.2, 20.3 ja 20.4 ning sõnastada need järgmiselt:
“20.2. Toetust võib taotleda perekond, kelle iga liikme netosissetulek peale eluasemekulude mahaarvamist on alla riiklikult kehtestatud toimetulekupiiri kahe ja poole (2,5) kordset määra.
20.3. Toetus on ettenähtud koolitarvete, töövihikute, koolirõivaste, huviringide, koolisõidu jms eest tasumiseks.
20.4. Toetust on võimalik taotleda kaks korda aastas kokku kuni 1500 krooni lapse kohta.”

1.4.	muuta punkti 21 alapunkte 21.1 ja 21.2 ning sõnastada need järgmiselt:
“21.1. Toetust võib taotleda perekond, kelle iga liikme netosissetulek kuus peale eluasemekulude mahaarvamist on alla riiklikult kehtestatud toimetulekupiiri kahe ja poole (2,5) kordset määra.
21.2.	Toetust võib taotleda ka perekond, kelle iga liikme netosissetulek ületab riiklikult kehtestatud toimetulekupiiri kahe ja poole (2,5) kordset määra juhul, kui peres on 3 ja enam koolieelses lasteasutuses, koolis või kutseõppeasutuses käivat last või peres kasvavad eeskostel või perekonnas hooldamisel olevad lapsed.”

1.5.	muuta punkti 22 alapunkte 22.1 ja 22.3 ning sõnastada need järgmiselt:
“22.1. Toetust võib taotleda isik või perekond, kelle netosissetulek iga pereliikme 
kohta peale eluasemekulude mahaarvamist jääb alla riiklikult kehtestatud
toimetulekupiiri kahe(2)kordset määra.
22.3. Toetust makstakse vastavalt tegelikele kuludele, kuid mitte rohkem kui 2500 krooni kalendriaastas.”

1.6. muuta punkti 23 alapunkti 23.1 ja sõnastada see järgmiselt:
“23.1 Toetust võib taotleda isik või perekond, kelle netosissetulek iga pereliikme kohta peale eluasemekulude mahaarvamist jääb alla riiklikult kehtestatud toimetulekupiiri kahe (2) kordset määra.”

1.6.	täiendada korda ja lisada punkt 23¹ alapunktidega 23.1¹, 23.2¹, 23.3¹ ja 23.4¹ ning sõnastada need järgmiselt:
“23¹ Toetus hambaproteeside osaliseks hüvitamiseks
23.1¹ Toetust võivad taotleda vanaduspensionärid, kelle suhtes on Eesti Haigekassa teinud otsuse hambaproteeside hüvitamiseks.
23.2¹ Toetust võib taotleda juhul, kui hambaproteeside tegelik maksumus ületab Eesti Haigekassa poolt 1 kord 3 aasta jooksul hüvitatavat 2000 krooni.
23.3¹ Toetust hambaproteeside osaliseks hüvitamiseks võib taotleda mitte rohkem kui 500 krooni.
23.4¹ Toetuse taotlemiseks esitab isik Haapsalu Linnavalitsusele lisaks taotlusele 
Eesti Haigekassa poolt hambaproteeside hüvitamist  ning proteeside maksumust
tõendavate dokumentide koopiad.”

1.7.	muuta punkti 24 alapunkti 24.1.6. ja sõnastada see järgmiselt:
“24.1.6. toetus peredele ja lastekodudele laste suvelaagris viibimise võimaldamiseks.”

2.	Määrus teha teatavaks aselinnapeale (Ingrid Danilov), sotsiaal- ja tervishoiuosakonna juhatajale (Eve Lemmsalu) määruse koopia üleandmisega allkirja vastu.

3.	Määrus jõustub kolmandal päeval peale avalikustamist, määruse punkt 23¹ jõustub tagasiulatuvalt 1. jaanuarist 2006 ning kehtib Eesti Haigekassa otsuste osas, mis on tehtud alates 1. jaanuarist 2006.

4.	Määrus avalikustada väljapanekuga Haapsalu linnavolikogu kantseleis ning avaldada elektroonilises Riigi Teatajas.

5.	Määruse peale võib esitada kaebuse Tallinna Halduskohtule 30 päeva jooksul määruse teatavakstegemisest.

Arder Väli
Volikogu esimees
REDAKTSIOON
27.01.2006 määrus nr 04
11.02.2005 määrus nr 59
KINNITATUD
Haapsalu Linnavolikogu
19.12.2003 määrus nr 27 Lisa
SOTSIAALTOETUSTE MÄÄRAMISE JA MAKSMISE KORD

I ÜLDSÄTTED
1.	Sotsiaaltoetuste määramise ja maksmise kord sätestab kohaliku omavalitsuse korralduse seaduse ja sotsiaalhoolekande seaduse alusel Haapsalu linnaeelarvest ja riigieelarvest Haapsalu linnale toimetulekutoetuse määramiseks ja maksmiseks eraldatud rahalistest vahenditest linnaelanikele täiendavate sotsiaaltoetuste määramise ja maksmise tingimused ning korra. /REDAKTSIOON 27.01.2006 määrus nr 04/

2.	Käesolevas korras kasutatakse mõisteid alljärgnevas tähenduses:
1)	toimetulek on isiku või perekonna füüsiline või psühhosotsiaalne võime igapäevases elus toime tulla;
2)	sotsiaaltoetus on isiku või perekonna toimetuleku soodustamiseks antav rahaline toetus;
3)	vähekindlustatud perekond on leibkond, kelle iga liikme netosissetulek kuus peale eluasemekulude mahaarvamist on alla riiklikult kehtestatud toimetulekupiiri kahe ja poole (2,5) kordset määra; /REDAKTSIOON 27.01.2006 määrus nr 04/
4)	vältimatu abi on elatusvahenditeta isiku olukorrale vastavad hädavajalikud hoolekandelised abinõud, mis tagavad vähemalt toidu, riietuse ja ajutise peavarju;
5)	kiireloomuline toetus on abi, mida isik vajab erakorralise või kriisiolukorra kiireks lahendamiseks.

3.	Sotsiaaltoetuste määramise ja maksmise eesmärgiks on rahalise toetuse abil soodustada linnaelanike toimetulekut ja aidata kaasa nende elukvaliteedi säilimisele.

4.	Sotsiaaltoetuse maksmise võib vajadusel asendada sotsiaalteenuse osutamise (toitlustamine) ning loonuselise abi (küttepuud, riided jms abi) andmisega.

II SOTSIAALTOETUSE MÄÄRAMISE ALUSED
5.	Sotsiaaltoetuste määramise ja maksmise otsustamisel võetakse taotleja perele abi andmise aluseks taotleja ja taotlejaga abielus või abielulistes suhetes olevate samas eluruumis elavate isikute, nende ülalpidamisel olevate laste ja vanemate või muude üht või enamat tuluallikat ühiselt kasutatavate või ühise majapidamisega isikute sissetulek, millest on maha arvatud nimetatud isikutele makstud ühekordsed riiklikud toetused.

6.	Perekonna sissetulekute arvutamisel võidakse võtta arvesse ka taotlejast eraldi elava perekonna liikme sissetulekud, kui ta on perekonnaseadusest tulenevalt kohustatud ülal pidama toetuse taotlejat või taotleja ülalpidamisel olevaid isikuid.

III SOTSIAALTOETUSE TAOTLEMINE
7.	Sotsiaaltoetust on õigustatud taotlema Haapsalu linnas alaliselt elav isik, kes on kantud Eesti rahvastikuregistrisse Haapsalu linna elanikuna, samuti sotsiaalhoolekande seaduse § 9 lõigetes 2, 3 ja 5 nimetatud isikud.

8.	Sotsiaaltoetust võib taotleda toetust vajava isiku huvides ka temale määratud eestkostja või hooldaja või muu isik, kellel on andmeid abivajava isiku kohta.

9.	Sotsiaaltoetuse taotlemiseks esitab taotleja kirjaliku avalduse Haapsalu Linnavalitsuse sotsiaal- ja tervishoiuosakonnale. Taotluses märgitakse ära taotleja nimi, isikukood, elukoht, andmed perekonna koosseisu ja sissetulekute kohta ning toetuse taotlemise põhjus. Kui taotletakse tehtud kulude kompenseerimist, lisatakse taotlusele kuludokumendid.

10.	Sotsiaal- ja tervishoiuosakond registreerib taotlused ning edastab käesoleva korra kohaselt esitatud taotlused linnavalitsuse sotsiaalkomisjonile. Kui taotluses ei kajastata toetuse määramiseks piisavalt andmeid või ei esitata kõiki vajalikke dokumente, siis sotsiaal- ja tervishoiuosakonna vastutav spetsialist teatab taotlejale esimesel võimalusel, milliseid andmeid või dokumente on vajalik juurde esitada.

IV SOTSIAALTOETUSE MÄÄRAMINE
11.	Sotsiaaltoetuse määrab ja selle suuruse otsustab hiljemalt 30 päeva jooksul arvates taotluse saamise päevast linnavalitsuse sotsiaalkomisjon, kes tegutseb põhimääruse alusel.

12.	Sotsiaaltoetuse määramiseks hindab komisjon taotluse sisu, tehiolusid ja taotlusele lisatud dokumente. Sotsiaalkomisjoni otsuse alusel võib sotsiaal- ja tervishoiuosakonna spetsialist vajadusel, enne sotsiaaltoetuse määramist komisjoni poolt, läbi viia abivajaja kodukülastuse või hankida muul viisil täiendavat informatsiooni.

13.	Sotsiaalkomisjoni koosoleku protokoll koos taotlejate nimekirjaga, kellele on sotsiaalkomisjoni otsuse alusel määratud sotsiaaltoetus, esitatakse kinnitamiseks linnavalitsusele. Linnavalitsus kinnitab sotsiaalkomisjoni otsuse oma korraldusega.

14.	Sotsiaaltoetuse määramisest võib keelduda kui:
14.1	 taotleja on toetuse saamiseks esitanud valeandmeid;
14.2	 taotleja ja tema pereliikmete sissetulekud ületavad käesoleva korraga kehtestatud minimaalsete sissetulekute piiri;
14.3	 taotleja on eelnevalt määratud toetust kasutanud mittesihipäraselt;
14.4	 taotleja pole täitnud vanemakohustusi lapse eest hoolitsemisel;
14.5	 toetuse maksmiseks puuduvad eelarvevahendid.

15.	Sotsiaalkomisjoni otsusega mittenõustumisel on taotlejal õigus esitada kaebus Haapsalu Linnavalitsusele, kes vaatab kaebuse läbi ja rahuldab selle või jätab rahuldamata järgmisel linnavalitsuse korralisel istungil kaebuse saamisele järgnevast päevast arvates. Linnavalitsus teeb sellekohase otsustuse oma korraldusega.

V SOTSIAALTOETUSE MAKSMINE
16.	Sotsiaaltoetus makstakse vastavalt taotleja soovile välja sularahas või kantakse taotleja pangakontole 7 päeva jooksul peale sotsiaalkomisjoni otsuse kinnitamist linnavalitsuse poolt.

17.	Kiireloomuline toetus makstakse välja sotsiaal- ja tervishoiuosakonna juhataja otsuse alusel toetuse taotlemise päeval või sellele järgneval päeval. Taoline otsustus kinnitatakse linnavalitsuse korraldusega väljamakse tegemisele järgneval linnavalitsuse istungil.

18.	Sotsiaaltoetust taotlenud isiku kirjalikul nõusolekul võib sotsiaalkomisjoni otsuse alusel makstava sotsiaaltoetuse välja maksta ka otse toetuse saajale teenust osutanud asutusele või muule isikule. Erandjuhul, komisjoni põhjendatult kaalutletud otsuse alusel, võib toetust maksta toetuse saajale teenust osutanud asutusele või isikule ka ilma taotleja nõusolekuta.

19.	Erandkorras, sotsiaalkomisjoni otsuse alusel, võib abivajava isiku huvisid arvestades toetuse välja maksta sotsiaaltöötajale või lastekaitsespetsialistile või abivajava isiku eestkostjale või hooldajale, kes kasutab saadud vahendeid selle isiku huvides, kellele toetus määrati.

VI TOETUSED
20.	Peretoetus kooliskäivatele lastele
20.1	 Peretoetust laste kooliskäimise võimaldamiseks makstakse eelisjärjekorras lasterikastele peredele, üksikvanemaga peredele, töötu vanema või vanematega peredele, töövõimetu või osalise töövõimega vanemaga peredele.
20.2	 Toetust võib taotleda perekond, kelle iga liikme netosissetulek kuus peale eluasemekulude mahaarvamist on alla riiklikult kehtestatud toimetulekupiiri kahe ja poole (2,5) kordset määra. /REDAKTSIOON 27.01.2006 määrusega nr 04/
20.3	 Toetus on ette nähtud koolitarvete, töövihikute, koolirõivaste, huviringide, koolisõidu jms eest tasumiseks. /REDAKTSIOON 27.01.2006 määrusega nr 04/
20.4	 Toetust on võimalik taotleda kaks korda aastas kokku kuni 1500 krooni lapse kohta. /REDAKTSIOON 27.01.2006 määrusega nr 04/
20.5	 Erandkorras, sõltuvalt toetuse taotlemise põhjusest, võib sotsiaalkomisjon määrata toetust lastega peredele ka juhul, kui sissetulek ühe pereliikme kohta ületab käesoleva korraga kehtestatud piirmäära, kui toetuse andmisega hoitakse ära pere sattumine kriisiolukorda.
20.6	 Erandkorras võib koolilastele suunatud toetust taotleda ka laste hoolekandeasutus seal viibivale Haapsalu linna lapsele kooliskäimisega seonduvate kulutuste (koolisõit, huviringid jms) osaliseks kompenseerimiseks.

21.	Koolitoidutoetus ja toetus kulude hüvitamiseks koolieelses lasteasutuses
21.1	 Toetust võib taotleda perekond, kelle iga liikme netosissetulek kuus peale eluasemekulude mahaarvamist on alla riiklikult kehtestatud toimetulekupiiri kahe ja poole (2,5) kordset määra. /REDAKTSIOON 27.01.2006 määrus nr 04/
21.2	 Toetust võib taotleda ka perekond, kelle iga liikme netosissetulek ületab riiklikult kehtestatud toimetulekupiiri kahe ja poole (2,5) kordset määra juhul, kui peres on 3 ja enam koolieelses lasteasutuses, koolis või kutseõppeasutuses käivat last või peres kasvavad eeskostel või perekonnas hooldamisel olevad lapsed. /REDAKTSIOON 27.01.2006 määrus nr 04/
21.3	 Toetuse saamiseks esitatakse lapsevanema, hooldaja, eestkostja ning vajadusel pedagoogi või sotsiaaltöötaja poolt vastavad taotlused jooksval õppeaastal hiljemalt 5. septembriks (toetus perioodiks 1. september kuni 31. jaanuar) ja 10. jaanuariks (toetus perioodiks 1. veebruar kuni 31. august) koolieelse lasteasutuse või kooli juhile. Taotluses märgitakse muuhulgas ka taotleja nõusolek toetuse kandmiseks kooli või lasteaia pangakontole.
21.4	 Väljaspool Haapsalu linna koole õppivate õpilaste puhul esitatakse taotlused Haapsalu Linnavalitsusele.
21.5	 Toetuse taotlused vaadatakse esmalt, ühe nädala jooksul, läbi kooli või lasteaia hoolekogu poolt ning esitatakse kirjalikult põhjendatud ettepanekud sotsiaalkomisjonile. Hoolekogu ettepanekud vormistatakse nimekirjana koos toetuste soovitusliku suuruse äramärkimisega.
21.6	 Eelnimetatud nimekiri koos kõikide kooli saabunud taotluste originaalidega esitatakse Haapsalu Linnavalitsuse sotsiaalkomisjonile hiljemalt jooksva õppeaasta 15. septembriks ja 20. jaanuariks.
21.7	 Linnavalitsuse sotsiaalkomisjoni poolt kontrollitakse toetuste määramiseks hoolekogu poolt esitatud nimekirja põhjendatust ning tulenevalt kontrollimise tulemustest ning rahaliste vahendite suurusest eelarves viiakse vajadusel sisse muudatused. Hoolekogu ettepanekud koos sotsiaalkomisjoni muudatustega vormistatakse sotsiaalkomisjoni otsusena toetuse määramiseks ja maksmiseks ning kinnitatakse linnavalitsuse poolt hiljemalt 25. septembriks ja 30. jaanuariks koolide osas ning 5. oktoobriks ja 10. veebruariks koolieelsete lasteasutuste osas linnavalitsuse korraldusega.
21.8	 Määratud toetuste summa kantakse igakuiselt koolieelse lasteasutuse või kooli pangakontole.
21.9	 Koolide ja koolieelsetele lasteasutuste pangakontole kantud toetussummade vahendite kasutamise kohta esitavad koolid ja lasteaiad aruanded linnavalitsusele vastavalt Haapsalu Linnavalitsuse poolt kehtestatud korras ja tähtaegadel.

22.	Toetus küttepuude ostmiseks
22.1	 Toetust võib taotleda isik või perekond, kelle netosissetulek iga pereliikme kohta peale eluasemekulude mahaarvamist jääb alla riiklikult kehtestatud toimetulekupiiri kahe (2) kordset määra. /REDAKTSIOON 27.01.2006 määrus nr 04/
22.2	 Toetust küttepuude ostmiseks makstakse üldjuhul üks kord aastas küttepuude ostmist tõendava dokumendi esitamisel.
22.3	 Toetust makstakse vastavalt tegelikele kuludele, kuid mitte rohkem kui 2500 krooni kalendriaastas. /REDAKTSIOON 27.01.2006 määrus nr 04/
22.4	 Sotsiaalkomisjoni otsuse alusel võib vajadusel rahalise toetuse väljamaksmise asendada taotlejale määratud toetuse summa ulatuses küttepuude andmisega.

23.	Toetus ravimite või prillide ostmiseks
23.1 Toetust võib taotleda isik või perekond, kelle netosissetulek iga pereliikme kohta peale eluasemekulude mahaarvamist jääb alla riiklikult kehtestatud toimetulekupiiri kahe (2) kordset määra. /REDAKTSIOON 27.01.2006 määrus nr 04/
23.2 Toetust ravimite ostmiseks antakse eelisjärjekorras kroonilisi haigusi põdevatele töötutele ning vanadus- ja töövõimetuspensionäridele, kes ei tööta, retseptiravimite ostmiseks.
23.3 Toetuse määramiseks lisab taotleja oma avaldusele koopia retseptist.
23.4 Toetust on võimalik taotleda kalendriaastas mitte rohkem kui 500 krooni ulatuses ravimite ja mitte rohkem kui 1000 krooni ulatuses prillide ostuks.

23¹ Toetus hambaproteeside osaliseks hüvitamiseks
23.1¹ Toetust võivad taotleda vanaduspensionärid, kelle suhtes on Eesti Haigekassa teinud otsuse hambaproteeside hüvitamiseks.
23.2¹ Toetust võib taotleda juhul, kui hambaproteeside tegelik maksumus ületab Eesti Haigekassa poolt 1 kord 3 aasta jooksul hüvitatavat 2000 krooni.
23.3¹ Toetust hambaproteeside osaliseks hüvitamiseks võib taotleda mitte rohkem kui 500 krooni.
23.4¹ Toetuse taotlemiseks esitab isik Haapsalu Linnavalitsusele lisaks taotlusele Eesti Haigekassa poolt hambaproteeside hüvitamist ning proteeside maksumust tõendavate dokumentide koopiad.
/REDAKTSIOON 27.01.2006 määrus nr 04/

24.	Toetus tasuliste sotsiaal- ning tervishoiuteenuste eest tasumiseks
24.1 Toetust tasuliste sotsiaal- ning tervishoiuteenuste eest tasumiseks makstakse isiku või tema pereliikmetele osutatavate alljärgnevate sotsiaal- ja tervishoiuteenuste puhul.
24.1.1 toetus isiku hooldamiseks hoolekandeasutuses, toetuse määr kuni 1000 krooni kuus;
24.1.2 toetus isiku hooldamiseks ning põetamiseks hooldushaiglas või üldhaigla hooldusosakonnas, toetuse määr kuni 1000 krooni kuus;
24.1.3 toetus linnavalitsuse otsuse alusel hooldusperesse suunatud lapse või laste hooldamiseks, toetust makstakse minimaalselt lastetoetuse ühekordses määras kalendrikuus;
24.1.4 toetus puudega isikule proteeside ja muude tehniliste abivahendite võimaldamiseks;
24.1.5 toetus isiku toitlustamise võimaldamiseks vältimatu sotsiaalabi korras;
24.1.6 toetus peredele ja lastekodudele laste suvelaagris viibimise võimaldamiseks; /REDAKTSIOON 27.01.2006 määrus nr 04/
24.1.7 toetus puudega isikule eluaseme kohandamiseks puudest tingitud takistuste vähendamiseks;
24.1.8 toetus vähekindlustatud isikutele eriarstiabiteenuse (voodipäevatasu, visiiditasu jms) kulude osaliseks kompenseerimiseks;
24.1.9 toetus sissetulekuta isikutele isikut tõendavate dokumentide taotlemiseks;
24.1.10 muud eespool nimetamata jäänud toetused.
24.2. Toetusi määratakse ja makstakse sotsiaalkomisjoni otsuse alusel isikute ja perede individuaalsest abivajadusest lähtuvalt ühekordselt või kindlaks perioodiks.
24.3. Toetuste suurus otsustatakse igal konkreetsel juhtumil eraldi ja toetuse määramisel arvestatakse rahaliste vahendite olemasoluga eelarves.

25. Erakorralised toetused
25.1 Erakorralisi toetusi makstakse kui tegemist on ootamatute kulutustega nagu perekonnaliikme surm, invaliidistumine, pikaajaline haigus, loodusõnnetus, tulekahju jms.
25.2. Erakorralise toetuse otsustab sotsiaalkomisjon tulenevalt kulutuste või kahjude suurusest.
25.3. Erakorraliste toetuste määramiseks ja maksmiseks eriti suures ulatuses võib linnavalitsus kehtestada eraldi korra.
(REDAKTSIOON 11.02.2005 määrusega nr 59)
26.	Vältimatu sotsiaalabi
26.1. Vältimatut sotsiaalabi osutatakse isikule, kes on sattunud sotsiaalselt abitusse olukorda elatusvahendite kaotuse või puudumise tõttu.
26.2. Vältimatut sotsiaalabi osutavad asutused Haapsalu linnas kinnitatakse Haapsalu Linnavalitsuse korraldusega.
26.3. Vältimatut sotsiaalabi osutatakse isikule seni, kuni ta ei ole enam elatusvahendite kaotuse või puudumise tõttu sotsiaalselt abitus olukorras.